അമിതാഭ് ബച്ചന്റെ പേരിലുള്ള റോള്സ് റോയ്സ് ഉള്പ്പെടെയുള്ള ആഢംബര വാഹനം ഗതാഗത വകുപ്പ് ഉദ്യോഗസ്ഥര് പിടികൂടി റോള്സ് റോയ്സ് ഉള്പ്പെടെ വേണ്ടത്ര രേഖകളില്ലാതെ, ഓടിച്ചിരുന്ന പതിനഞ്ചോളം ആഡംബര കാറുകള് ബെംഗളൂരുവില് ഗതാഗത വകുപ്പുദ്യോഗസ്ഥര് പിടികൂടി. ബെംഗളൂരുവിലെ യു.ബി. സിറ്റിയില് നടത്തിയ പരിശോധനയിലാണ് കാറുകള് പിടികൂടിയത്. കാറുകള് ഇവിടെ നിര്ത്തിയിട്ടിരിക്കുകയായിരുന്നു. ഇന്ഷുറന്സിന്റെയും നികുതിയുടെയും ഉള്പ്പെടെയുള്ള രേഖകള് ഹാജരാക്കാത്തതിനാലാണ് കാറുകള് പിടിച്ചെടുത്തതത്. ഇതില് 2019ല് അമിതാഭ് ബച്ചന്റെ പേരില് രജിസ്റ്റര് ചെയ്ത റോള്സ് റോയ്സുമുണ്ട്. 16 കോടി രൂപയുടെ കാറാണിത്. മഹാരാഷ്ട്രയില് രജിസ്റ്റര് ചെയ്തതായിരുന്നു കാര്. പിന്നീട് ബെംഗളൂരുവിലെ ഒരു വ്യവസായി 2019ല് ആറുകോടി രൂപയ്ക്ക് വാങ്ങി. കാറിന്റെ രേഖകള് ഇപ്പോഴും ബച്ചന്റെ പേരില്ത്തന്നെയാണ്. ഓഡി, പോര്ഷെ, ജാഗ്വര് തുടങ്ങിയ കാറുകളാണ് പിടിച്ചെടുത്തവയില് മറ്റുള്ളവ. ബെംഗളൂരു റീജണല് ട്രാന്സ്പോര്ട്ട് ഓഫീസിലെ ഉദ്യോഗസ്ഥരാണ് പരിശോധന നടത്തിയത്.The post അമിതാഭ് ബച്ചന്റെ പേരിലുള്ള റോള്സ് റോയ്സ് ഉള്പ്പെടെയുള്ള ആഢംബര വാഹനം ഗതാഗത വകുപ്പ് ഉദ്യോഗസ്ഥര് പിടികൂടി first appeared on MalayalamExpressOnline.